钦定古今图书集成/明伦汇编/氏族典/第407卷 > 《廖用贤尚友录》 > 许逊
## 钦定古今图书集成/明伦汇编/氏族典/第407卷 > 《廖用贤尚友录》 > 许逊

按《尚友录》：“逊字敬之，南昌人。母梦金凤衔珠，堕掌而
生，从吴猛得神方秘法，修炼为事。晋太康初为旌阳
令，大施济利。寻弃官东归，遇谌母传以道术，遂斩蛇
诛蛟，悉除民害。虑豫章为游州蛟螭所穴，乃于牙城
南井铸铁为柱，下施八索，镇锁地脉，自是水妖屏迹，
城邑无虞。又周行江湖诸郡，殄灭毒害，乃归旧隐，精”
修，至宁康二年，一百三十岁，举家同时升天，鸡犬亦
随逐飞去。